Христо Радевски
Мари, Писано…

chitanka.info

Мари, Котарано ле, Писано,

що си толкоз лоша, неразбрана?

Виж каква ми пакост ти направи!…

Я си припомни,

или забрави

как в поличката си съм те гряла,

как от шкафа мляко съм ти крала!

Лъгала съм зарад тебе мама,

че не си изяла ти салама.

Бой съм била рунтавата Дора,

щом те погне някъде из двора.

Ама ти от дружба не разбираш,

ти за нищо нещо се нервираш.

Дръпнах ти опашката космата —

изфуча,

издраска ми ръката!

Мари, Котарано ле, Писано,

не разбра ли —

туй шега бе само!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.